 AmaHubo 55 IBhayibheli Elikuyi-Internet INguqulo Yezwe ElishaIHubo 55:1-23Kumqondisi wezinsimbi zomculo ezinezintambo. Imaskili. ElikaDavide. 55 O Nkulunkulu, beka indlebe emthandazweni wami;Ungazifihli esicelweni sami somusa. 2 Ngilalele ungiphendule.Ukukhathazeka kwami kungenza ngingabi nasikhundla,Futhi angikwazi ukungayaluzi, 3 Ngenxa yezwi lesitha, ngenxa yokucindezela komubi.Ngoba balokhu bephonsa okulimazayo phezu kwami,Ngentukuthelo bangifukamelela inzondo. 4 Inhliziyo yami isebuhlungwini obunzima ngaphakathi kimi,Ukwethuswa ukufa kungehlele. 5 Ukwesaba, yebo, ukuthuthumela uqobo lwako kungena ngaphakathi kimi,Nokuqhaqhazela kuyangisibekela. 6 Ngilokhu ngithi: O ukube benginamaphiko njengejuba!Bengiyondiza ngimuke ngiyohlala kwenye indawo. 7 Bheka! Bengiyondiza ngiye kude;Bengiyongenisa ehlane.Sela 8 Bengiyoshesha ngiye endaweni yokubalekelaUmoya ovunguzayo, isiphepho. 9 O Jehova, phithanisa uhlukanise ulimi lwabo,Ngoba ngiboné ubudlova nokuphikisana emzini. 10 Imini nobusuku bayawuzungeza behamba phezu kwezindonga zawo;Ngaphakathi kuwo kukhona ukulimaza nenkathazo. 11 Ngaphakathi kuwo kukhona okubi;Ukucindezela nenkohliso akuzange kusuke esigcawini sawo. 12 Ngoba akusona isitha esangihlambalaza;Ukube kwakunjalo ngangiyokubekezelela.Akuyena owayengizonda kakhulu owazishaya ophakeme kunami;Ukube kwakunjalo ngangiyomcashela. 13 Kodwa kwakunguwe, muntu ofayo owawunjengontanga yami,Umuntu engimaziyo nengijwayelene naye, 14 Ngoba sasivame ukujabulela ukusondelana okumtoti;Sasivame ukuhamba nesixuku singene endlini kaNkulunkulu. 15 Ukuchithwa makubafikele!Mabehlele eShiyoli bephila;Ngoba ngesikhathi sobufokazi babo izinto ezimbi bezingaphakathi kubo. 16 Kepha mina, ngiyombiza uNkulunkulu;UJehova uqobo uyongisindisa. 17 Kusihlwa nasekuseni nangesikhathi sasemini angikwazi ukungakhathazeki futhi ngiyagquma,Uyalizwa izwi lami. 18 Ngokuqinisekile uyokhulula umphefumulo wami empini elwa nami futhi awubeke ekuthuleni,Ngoba babé uquqaba bamelana nami. 19 UNkulunkulu uyozwa abaphendule,Yebo yena ohlezi esihlalweni sakhe sobukhosi njengasesikhathini esidluleSelaLabo okungekho ukushintsha kuboNabangazange bamesabe uNkulunkulu. 20 Welule izandla zakhe ngokumelene nalabo abanokuthula naye;Usingcolisile isivumelwano sakhe. 21 Amazwi omlomo wakhe abushelelezi kunebhotela,Kodwa inhliziyo yakhe ithambekele ekulweni.Amazwi akhe athambé ukwedlula amafutha,Kodwa ayizinkemba ezihoshiweyo. 22 Phonsa umthwalo wakho phezu kukaJehova,Yena uyokusekela.Akasoze avumele olungileyo antengantenge. 23 Kodwa wena Nkulunkulu uyobehlisela emgodini ophansi impela.Abantu abanecala legazi nabanenkohliso, ngeke bayiphile nengxenye yezinsuku zabo.Kepha mina, ngizothembela kuwe.AmaHubo 55 